Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 146/1993. (X. 26.) Korm. rendelet részletes rendelkezéseket
Paragraph Index: 214

77. §-a rendelkezésének betartására. A belügyminiszter a jogszabály-módosításra vonatkozó ajánlást elfogadta és arra hivatkozva, hogy az már folyamatban van, egyéb intézkedés megtételét nem tartotta indokoltnak. Válaszát az országgyűlési biztos általános helyettese elfogadta. OBH 1403/1997. Az Alkotmány 54. §-ában deklarált élethez és emberi méltósághoz való joggal, a 70/D. § (1) bekezdésében megfogalmazott lehető legmagasabb szintű testi és lelki egészséghez való joggal, valamint 67. § (1) bekezdésében meghatározott joggal — mely szerint minden gyermeknek joga van a családja, az állam és a társadalom részéről arra a védelemre és gondoskodásra, amely a megfelelő testi, szellemi és erkölcsi fejlődéséhez szükséges — összefüggésben visszásságot okoz, ha a gyermekotthonban élő fiú az öngyilkosságát megelőzően láthatóan rossz pszichés állapotát — öngyilkossági kísérletét követően is — tényként fogadták el, és problémái megoldásához szakmai segítséget nem kap. Az 1997. január végi napilapok adtak tájékoztatást arról, hogy egy nevelőotthonban élő 19 éves fiú öngyilkosságot 1999/79/II. szám követett el. A Nógrád Megyei Önkormányzat Gyermek- és Ifjúságvédő Intézete és a nevelőotthon igazgatója belső vizsgálatot indított, hogy az ügyben felvethető-e bárki szakmai felelőssége. A házvezető és a nevelők által elmondottak alapján az elmúlt időben sok probléma volt a fiúval. A pszichológus jelentése szerint a gyerekek és a felnőttek is tudtak korábbi öngyilkossági kísérletéről és tudták, hogy súlyos problémái vannak. A vizsgálatok személyes felelősséget nem állapítottak meg az esettel kapcsolatban. A Nógrád Megyei Önkormányzat Gyermek- és Ifjúságvédő Intézetének vizsgálatáról készült beszámoló hibának tartja, hogy az 1992 óta tartó reformfolyamatban a megvalósításra váró feladatok mellett a már működő kisközösségekre nem figyeltek eléggé. „A három és fél éves nonstop szolgálat, a házban dolgozó felnőttek részéről olyan pszichés, szellemi és fizikai megterhelést váltott ki, amelynek kezelése a nagyon közeli jövő feladata.” A GYIVI 1997 novemberétől Nógrád Megye Önkormányzatának Gyermekvédelmi Központjaként látja el feladatait. Fontos változás, hogy 5 fős szakértői csoport működik az intézményben, ezen túlmenően — szükség szerint — külső szakemberek megbízására is sor kerül. A házvezetők háromműszakos beosztását megszüntették. Megtörtént annak a fiúnak a gondozásba vétele, kezelése, aki a halott fiút megtalálta. Az érintett családi házba felvettek egy új dolgozót. A lakás méreteihez képest szűkös elhelyezésen úgy igyekeztek változtatni, hogy a kikerülő gyerekek helyére újakat nem helyeztek a házba. Jelenleg 12 a gyereklétszám. A házat 1997 folyamán felújították. Valamennyi lakásotthonban 6 felnőtt munkatárs látja el a gyermekek gondozását, ami a többi hasonló intézményhez képest kedvezően magas létszám. Az országgyűlési biztos megállapította, hogy az élethez és emberi méltósághoz való joggal, a lehető legmagasabb szintű testi és lelki egészséghez való joggal, valamint a gyermekek kiemelt védelemhez és gondoskodáshoz való jogával összefüggésben visszásságot okozott, hogy a gyermekotthonban élő fiú öngyilkosságát megelőzően láthatóan rossz pszichés állapotban volt, azonban problémái megoldásához egészségügyi, pszichológusi segítséget nem kapott. Az országgyűlési biztos megállapította ugyanakkor, hogy a nevelőotthon és a gyermekvédelmi központ vezetése által a fiú halálát követően tett és tervezett intézkedések sokrétűek és előrelépést jelentenek a tragédia kapcsán feltárt problémák kezelésében. Az országgyűlési biztos ajánlásában felkérte Nógrád Megye Önkormányzatának Gyermekvédelmi Központja igazgatóját, hogy a tervezett intézkedések között fordítsanak kiemelt figyelmet a gyerekek pszichés állapotának rendszeres vizsgálatára és szükség szerint kezelésére. OBH 2075/1997. Nem okoz az Alkotmány 16. §-ával kapcsolatban visszásságot, ha a kisegítő iskolai oktatás helyett az általános iskolai integrált nevelésben részesülnek enyhén értelmi fogyatékos gyermekek. A panaszos beadványában azt sérelmezte, hogy gyógypedagógiai oktatásra szoruló gyermeke számára az általános iskolában nincs biztosítva a gyógypedagógiai oktatás. Az állampolgári jogok országgyűlési biztosának általános helyettese vizsgálatával azt kívánta megállapítani, hogy az adott településen az önkormányzat az általa működtetett intézmények oktatási színvonalával érvényre juttatja-e az Alkotmány 16. §-ában deklarált elvet. A vizsgálat során az általános helyettes megállapította, hogy a Diósjenőn lévő általános iskola igazgatója a Nógrád Megyei Pedagógiai Intézet Tanulási Képességeket Vizsgáló Szakértői és Rehabilitációs Bizottságának részletes véleménye alapján a gyermek és a család érdekeinek leginkább megfelelő integrált nevelés módszerét alkalmazza az enyhén értelmi fogyatékosság kategóriájába sorolt tanulók esetében. Ez úgy valósul meg, hogy ezek a gyerekek délelőtt a normál osztályban tanulnak és ehhez kapcsolódóan heti hat órában történik a külön fejlesztésük, korrepetálásuk. A korrepetáláshoz szükséges anyagi fedezetet a helyi önkormányzati testület a tartalék keretéből finanszírozta. Erre tekintettel az állampolgári jogok országgyűlési biztosának általános helyettese visszásság hiányának megállapításával zárta le a vizsgálatot. OBH 2188/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint az Alkotmány

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes